# Iris Oifigiúil C NaN/17 M

| | ISSN 1977-107X |
| --- | --- |
| Iris Oifigiúil
  an Aontais Eorpaigh | Eagrán Speisialta (
  *1
  ) |
| | |
| An t-eagrán Gaeilge | Faisnéis agus Fógraí | 6417 Márta 2021 |

ISSN 1977-107X

Iris Oifigiúil

an Aontais Eorpaigh

Eagrán Speisialta (
  *1
  )

*1

An t-eagrán Gaeilge

Faisnéis agus Fógraí

6417 Márta 2021

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | An Coimisiún Eorpach |
| | Ard-Stiúrthóireacht an Bheartais Réigiúnaigh agus Uirbigh — Foilsiú folúntais le haghaidh fheidhm an Phríomhchomhairleora um Chaidreamh Idirnáisiúnta (Grád AD 14) (Airteagal 29(2) de na Rialacháin Foirne) — COM/2021/10401 | 1 |

Clár

Leathanach

V   Fógairtí

NÓSANNA IMEACHTA RIARACHÁIN

An Coimisiún Eorpach

Ard-Stiúrthóireacht an Bheartais Réigiúnaigh agus Uirbigh — Foilsiú folúntais le haghaidh fheidhm an Phríomhchomhairleora um Chaidreamh Idirnáisiúnta (Grád AD 14) (Airteagal 29(2) de na Rialacháin Foirne) — COM/2021/10401

1

---

| | |
| --- | --- |
| | (*1)   Faoin tagairt C 90 A a foilsíodh ábhar an eagráin seo i dteangacha oifigiúla eile an Aontais Eorpaigh. |

---

(*1)   Faoin tagairt C 90 A a foilsíodh ábhar an eagráin seo i dteangacha oifigiúla eile an Aontais Eorpaigh.

*1

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

An Coimisiún Eorpach

| 17.3.2021 | GA | Iris Oifigiúil an Aontais Eorpaigh | 1 |
| --- | --- | --- | --- |

17.3.2021

GA

Iris Oifigiúil an Aontais Eorpaigh

1

---

Ard-Stiúrthóireacht an Bheartais Réigiúnaigh agus Uirbigh

Foilsiú folúntais le haghaidh fheidhm an Phríomhchomhairleora um Chaidreamh Idirnáisiúnta (Grád AD 14)

(Airteagal 29(2) de na Rialacháin Foirne)

COM/2021/10401

Cé sinn

Is é misean Ard-Stiúrthóireacht an Bheartais Réigiúnaigh agus Uirbigh (AS REGIO) rannchuidiú le hAontas Eorpach a thógáil inar féidir le daoine inár réigiúin agus inár gcathracha uile lán a n-acmhainneachta a bhaint amach. Féachaimid le rannchuidiú le feabhais mharthanacha sa gheilleagar agus ar cháilíocht saoil shaoránaigh uile an Aontais, cibé áit ina bhfuil siad ina gcónaí, go háirithe trí thacú leis an aistriú glas agus leis an aistriú digiteach.

Bainistíonn an Ard-Stiúrthóireacht dhá chiste beartais comhtháthaithe, eadhon Ciste Forbraíochta Réigiúnaí na hEorpa (CFRE) agus an Ciste Comhtháthaithe. Tá buiséad EUR 274 bhilliún ag an dá chiste le haghaidh chlárthréimhse 2014-2020. Ina theannta sin, bainistíonn an Ard-Stiúrthóireacht Ciste Dlúthpháirtíochta an Aontais Eorpaigh, a bhfuil buiséad bliantúil uasta EUR 1 bhilliún aige. Meastar go mbeidh buiséad EUR 260 billiún ann le haghaidh an dá chiste (CFRE agus an Ciste Comhtháthaithe) sa chlárthréimhse 2021-2027. Ina theannta sin, beidh an Ard-Stiúrthóireacht i gceannas ar an gCiste nua um Aistriú Cóir (EUR 19 mbilliún) agus ar Chúlchiste Coigeartaithe Brexit. Tá breis agus 700 ball foirne san Ard-Stiúrthóireacht.

Is é ról na hArd-Stiúrthóireachta féachaint chuige go mbeidh an tionchar is mó is féidir ag na cláir agus na tionscadail i dtaca leis an gcomhtháthú eacnamaíoch agus sóisialta i gcomhar leis na comhpháirtithe sna Ballstáit (bainistíocht chomhroinnte). Féachann an Ard-Stiúrthóireacht leis na cistí atá ar fáil a úsáid chun cláir agus tionscadail ar ardchaighdeán a chur chun feidhme ar an láthair.

An tairiscint

Seo a leanas príomhchúraimí an Phríomhchomhairleora um Chaidreamh Idirnáisiúnta:

| — | straitéis idirnáisiúnta na hArd-Stiúrthóireachta a shainiú |
| --- | --- |

—

straitéis idirnáisiúnta na hArd-Stiúrthóireachta a shainiú

| — | cur chun feidhme gníomhaíochtaí a chinntiú, go háirithe gníomhaíochtaí ullmhúcháin agus tionscadail phíolótacha Pharlaimint na hEorpa maidir le gnóthaí idirnáisiúnta |
| --- | --- |

—

cur chun feidhme gníomhaíochtaí a chinntiú, go háirithe gníomhaíochtaí ullmhúcháin agus tionscadail phíolótacha Pharlaimint na hEorpa maidir le gnóthaí idirnáisiúnta

| — | ionadaíocht a dhéanamh don Ard-Stiúrthóireacht san idirphlé beartas le tríú tíortha i dtaca le cúrsaí réigiúnacha agus uirbeacha, agus sa chaibidlíocht ar chomhaontuithe nua idir an tAontas agus tríú tíortha (caibidlí beartas réigiúnach agus/nó uirbeach) agus sna Grúpaí Stiúrtha Idirsheirbhíse a bhíonn ag plé le caidreamh idirnáisiúnta an Aontais |
| --- | --- |

—

ionadaíocht a dhéanamh don Ard-Stiúrthóireacht san idirphlé beartas le tríú tíortha i dtaca le cúrsaí réigiúnacha agus uirbeacha, agus sa chaibidlíocht ar chomhaontuithe nua idir an tAontas agus tríú tíortha (caibidlí beartas réigiúnach agus/nó uirbeach) agus sna Grúpaí Stiúrtha Idirsheirbhíse a bhíonn ag plé le caidreamh idirnáisiúnta an Aontais

| — | comhordú a chinntiú leis na seirbhísí gaolmhara, agus go háirithe an tSeirbhís Eorpach Gníomhaíochta Seachtraí (SEGS), an tSeirbhís um Ionstraimí Beartais Eachtraigh (FPI), Ard-Stiúrthóireacht na gComhpháirtíochtaí Idirnáisiúnta (INTPA), agus an Ard-Stiúrthóireacht um Beartas Comharsanachta agus Caibidlíocht maidir le Méadú (NEAR) |
| --- | --- |

—

comhordú a chinntiú leis na seirbhísí gaolmhara, agus go háirithe an tSeirbhís Eorpach Gníomhaíochta Seachtraí (SEGS), an tSeirbhís um Ionstraimí Beartais Eachtraigh (FPI), Ard-Stiúrthóireacht na gComhpháirtíochtaí Idirnáisiúnta (INTPA), agus an Ard-Stiúrthóireacht um Beartas Comharsanachta agus Caibidlíocht maidir le Méadú (NEAR)

| — | maoirseacht agus comhordú a dhéanamh ar ghníomhaíochtaí na foirne um chaidreamh idirnáisiúnta in AS REGIO |
| --- | --- |

—

maoirseacht agus comhordú a dhéanamh ar ghníomhaíochtaí na foirne um chaidreamh idirnáisiúnta in AS REGIO

Ar na cúraimí freisin, tá teagmháil thráthrialta a dhéanamh le seirbhísí eile de chuid an Choimisiúin, go háirithe Ard-Stiúrthóireacht na Tacaíochta um Athchóiriú Struchtúrach (REFORM) i leith comhar níos dlúithe ós rud é go bhfuil an dá Ard-Stiúrthóireacht faoin gCoimisinéir um Chomhtháthú agus um Athchóiriúcháin. Déanfar teagmháil thráthrialta freisin leis an Ard-Stiúrthóireacht um Acmhainní Daonna (HR), le hArd-Stiúrthóireacht na Faisnéisíochta (DIGIT), Ard-Stiúrthóireacht an Bhuiséid (BUDG), an tSeirbhís um Iniúchóireacht Inmheánach (IAS), Ard-Stiúrthóireacht na Cumarsáide (COMM), an Ard-Stiúrthóireacht um Fhostaíocht, Gnóthaí Sóisialta agus Cuimsiú (EMPL), Ard-Stiúrthóireacht na nGnóthaí Muirí agus na hIascaireachta (MARE) agus Ard-Stiúrthóireacht na Talmhaíochta agus na Forbartha Tuaithe (AGRI).

Cad atá á lorg againn (critéir roghnúcháin)

Gairmí dinimiciúil sármhaith a theastaíonn le haghaidh an phoist seo, a chomhlíonann na critéir roghnúcháin seo a leanas:

a)   Scileanna comhairliúcháin:

| — | An cumas fís straitéiseach shoiléir a chur in iúl maidir le ról an Phríomhchomhairleora |
| --- | --- |

—

An cumas fís straitéiseach shoiléir a chur in iúl maidir le ról an Phríomhchomhairleora

| — | Scileanna láidre anailísiúcháin agus an cumas breithiúnas maith a thabhairt i leith cúrsaí polaitiúla agus cumas cinnteoireachta chomh maith le treallús a bhfuil cruthúnas leis i leith smaointe nua a ghineadh agus a chur i bhfeidhm |
| --- | --- |

—

Scileanna láidre anailísiúcháin agus an cumas breithiúnas maith a thabhairt i leith cúrsaí polaitiúla agus cumas cinnteoireachta chomh maith le treallús a bhfuil cruthúnas leis i leith smaointe nua a ghineadh agus a chur i bhfeidhm

| — | Scileanna eagrúcháin an-mhaith, lena n-áirítear an cumas maoirseacht agus comhordú a dhéanamh ar ghníomhaíochtaí foirne ardfheidhmíochta |
| --- | --- |

—

Scileanna eagrúcháin an-mhaith, lena n-áirítear an cumas maoirseacht agus comhordú a dhéanamh ar ghníomhaíochtaí foirne ardfheidhmíochta

| — | An cumas obair a dhéanamh thar leibhéil éagsúla den eagraíocht |
| --- | --- |

—

An cumas obair a dhéanamh thar leibhéil éagsúla den eagraíocht

| — | An cumas comhairle straitéiseach a chur ar fáil ar réimsí atá íogair ó thaobh na polaitíochta de |
| --- | --- |

—

An cumas comhairle straitéiseach a chur ar fáil ar réimsí atá íogair ó thaobh na polaitíochta de

b)   Sainscileanna agus saintaithí:

| — | Tuiscint an-mhaith ar ghnéithe rialála den bheartas comhtháthaithe |
| --- | --- |

—

Tuiscint an-mhaith ar ghnéithe rialála den bheartas comhtháthaithe

| — | Tuiscint an-mhaith ar an gcaidreamh idirnáisiúnta i gcomhthéacs an bheartais comhtháthaithe |
| --- | --- |

—

Tuiscint an-mhaith ar an gcaidreamh idirnáisiúnta i gcomhthéacs an bheartais comhtháthaithe

| — | Tuiscint an-mhaith agus eolas ar bheartais agus ar threoshuíomhanna ginearálta an Choimisiúin |
| --- | --- |

—

Tuiscint an-mhaith agus eolas ar bheartais agus ar threoshuíomhanna ginearálta an Choimisiúin

c)   Buanna Pearsanta:

| — | Scileanna láidre caibidlíochta, a bheith in ann plé éifeachtach agus éifeachtúil a dhéanamh ar leibhéal ard, le seirbhísí lárnacha an Choimisiúin, leis na páirtithe leasmhara agus leis na hinstitiúidí |
| --- | --- |

—

Scileanna láidre caibidlíochta, a bheith in ann plé éifeachtach agus éifeachtúil a dhéanamh ar leibhéal ard, le seirbhísí lárnacha an Choimisiúin, leis na páirtithe leasmhara agus leis na hinstitiúidí

| — | Sárscileanna cur i láthair, cumarsáide agus idirphearsanta agus a bheith in ann straitéis chumarsáide a stiúradh thar ceann na hArd-Stiúrthóireachta |
| --- | --- |

—

Sárscileanna cur i láthair, cumarsáide agus idirphearsanta agus a bheith in ann straitéis chumarsáide a stiúradh thar ceann na hArd-Stiúrthóireachta

Ní mór na cáilíochtaí seo a bheith ag iarrthóirí (ceanglais incháilitheachta)

Ní dhéanfar iarrthóirí a mheas don chéim roghnúcháin ach amháin ar bhonn na gcritéar foirmiúil seo a leanas nach mór a bheith comhlíonta faoin sprioc-am le hiarratas a dhéanamh:

| — | Náisiúntacht: ní mór do gach iarrthóir a bheith ina shaoránach de cheann amháin de Bhallstáit an Aontais Eorpaigh. |
| --- | --- |

—

Náisiúntacht: ní mór do gach iarrthóir a bheith ina shaoránach de cheann amháin de Bhallstáit an Aontais Eorpaigh.

| — | Céim nó dioplóma ollscoile: ní mór d’iarrthóirí:






  — | leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó; |
| --- | --- | --- |

—

Céim nó dioplóma ollscoile: ní mór d’iarrthóirí:

—

leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr i gcás ina maireann an ghnáth-thréimhse oideachais ollscoile 4 bliana nó níos mó;

| — | nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil chuí 1 bhliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an 1 bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos). |
| --- | --- |

—

nó leibhéal oideachais a bheith acu is comhionann le cúrsa iomlán ollscoile ar baineadh dioplóma amach dá bharr agus taithí ghairmiúil chuí 1 bhliain amháin ar a laghad i gcás ina maireann an ghnáth-thréimhse oideachais ollscoile 3 bliana ar a laghad (ní féidir an 1 bhliain amháin sin de thaithí ghairmiúil a chur san áireamh sa taithí ghairmiúil iarchéime a iarrtar thíos).

| — | Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (1) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí ghairmiúil sin a bheith faighte i réimse a bhaineann leis an bpost seo. |
| --- | --- |

—

Taithí ghairmiúil: ní mór d’iarrthóirí taithí ghairmiúil iarchéime 15 bliana ar a laghad a bheith acu (1) ar leibhéal ar féidir tosú air leis na cáilíochtaí dá dtagraítear thuas. Ní mór 5 bliana ar a laghad den taithí ghairmiúil sin a bheith faighte i réimse a bhaineann leis an bpost seo.

| — | Taithí chomhairleach: ní mór 5 bliana ar a laghad den taithí ghairmiúil iarchéime a bheith faighte i bpost comhairleach ardleibhéil (2). |
| --- | --- |

—

Taithí chomhairleach: ní mór 5 bliana ar a laghad den taithí ghairmiúil iarchéime a bheith faighte i bpost comhairleach ardleibhéil (2).

| — | Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (3) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn an a agallaimh/na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin. |
| --- | --- |

—

Teangacha: ní mór d’iarrthóirí eolas cuimsitheach a bheith acu ar cheann amháin de theangacha oifigiúla an Aontais Eorpaigh (3) agus eolas sásúil ar cheann eile de na teangacha oifigiúla sin. Deimhneoidh na painéil roghnúcháin le linn an a agallaimh/na n-agallamh an gcomhlíonann iarrthóirí an ceanglas maidir le heolas sásúil ar cheann eile de theangacha oifigiúla an Aontais Eorpaigh. D’fhéadfaí an t-agallamh nó cuid den agallamh a dhéanamh sa teanga eile sin mar chuid den tástáil sin.

| — | Teorainn aoise: ní mór do na hiarrthóirí a bheith faoi bhun na gnáthaoise scoir, aois atá sainithe d’oifigigh an Aontais mar dheireadh na míosa inar shlánaigh an duine 66 bliana (féach Airteagal 52 lit (a) de na Rialacháin Foirne (4)). |
| --- | --- |

—

Teorainn aoise: ní mór do na hiarrthóirí a bheith faoi bhun na gnáthaoise scoir, aois atá sainithe d’oifigigh an Aontais mar dheireadh na míosa inar shlánaigh an duine 66 bliana (féach Airteagal 52 lit (a) de na Rialacháin Foirne (4)).

Roghnú agus ceapadh

Déanfaidh an Coimisiún Eorpach an Príomhchomhairleoir um Chaidreamh Idirnáisiúnta a roghnú agus a cheapadh i gcomhréir lena nósanna imeachta roghnúcháin agus earcaíochta (féach: An Doiciméad ar an mBeartas um Oifigigh Shinsearacha (5)).

Mar chuid den phróiseas roghnúcháin seo, cuirfidh an Coimisiún Eorpach painéal réamhroghnúcháin ar bun. Déanfaidh an painéal sin anailísiú ar na hiarratais go léir, rachaidh sé ar aghaidh leis an gcéad fhíorú incháilitheachta agus sainaithneoidh sé na hiarrthóirí a bhfuil na próifílí is fearr acu i bhfianaise na gcritéar roghnúcháin a luaitear thuas agus a bhféadfaí cuireadh a thabhairt dóibh agallamh a dhéanamh leis an bpainéal réamhroghnúcháin.

Tar éis na n-agallamh sin, tarraingeoidh an painéal réamhroghnúcháin suas a thuairimí agus molfaidh sé liosta iarrthóirí le haghaidh agallaimh eile le Coiste Comhairleach an Choimisiúin Eorpaigh um Cheapacháin (CCA). Cuirfidh CCA na tuairimí ón bpainéal réamhroghnúcháin san áireamh agus é ag cinneadh cé na hiarrthóirí a dtabharfar cuireadh chun agallaimh dóibh.

Glacfaidh na hiarrthóirí a dtugtar cuireadh chun agallaimh le CCA dóibh páirt in ionad measúnaithe bainistíochta a mhairfidh lá iomlán a reáchtálfaidh comhairleoirí earcaíochta seachtracha. Agus torthaí an agallaimh agus tuarascáil an ionaid measúnaithe á gcur san áireamh aige, tiomsóidh CCA gearrliosta d’iarrthóirí a mheasann sé a bheadh oiriúnach do bheith ag feidhmiú mar Phríomhchomhairleoir.

Is é an comhalta den Choimisiún ar a bhfuil cúram an Bheartais Réigiúnaigh agus Uirbigh a chuirfidh agallamh ar na hiarrthóirí ar ghearrliosta CCA.

I ndiaidh na n-agallamh sin, déanfaidh an Coimisiún Eorpach an cinneadh ceapacháin.

Ní mór don iarrthóir a roghnófar aon oibleagáid dlí a bhaineann le seirbhís mhíleata a bheith comhlíonta aige/aici, teistiméireachtaí carachtair cuí a chur ar fáil maidir lena oiriúnaí atá sé/sí i dtaca lena chuid dualgas a dhéanamh, agus a bheith in ann ag dualgas an phoist ó thaobh folláine coirp de.

Ba cheart don iarrthóir a roghnófar deimhniú bailí imréitigh slándála óna údarás/óna húdarás náisiúnta slándála a bheith aige/aici nó a bheith in ann an deimhniú sin a fháil. Is cinneadh riaracháin é an t-imréiteach slándála pearsanta a dhéantar tar éis grinnfhiosrúchán slándála a chur i gcrích, grinnfhiosrúchán a rinne údarás náisiúnta slándála inniúil an iarrthóra i gcomhréir leis na dlíthe agus na rialacháin náisiúnta slándála is infheidhme, agus lena ndeimhnítear go bhféadfar cead a thabhairt do dhuine aonair rochtain a fháil ar fhaisnéis rúnaicmithe suas le leibhéal áirithe. (Tabhair do d’aire gur ar iarraidh an fhostóra amháin is féidir tús a chur leis an nós imeachta is gá maidir le himréiteach slándála, agus ní ar iarraidh an iarrthóra).

Ní bheidh rochtain ag an iarrthóir ar fhaisnéis rúnaicmithe an Aontais Eorpaigh (FRAE) ar an leibhéal CONFIDENTIEL UE/EU CONFIDENTIAL nó os a chionn sin, agus ní fhreastalóidh an t-iarrthóir ar aon chruinniú ag a bpléifear FRAE den sórt sin, go dtabharfaidh an Ballstát lena mbaineann an t-imréiteach slándála pearsanra agus go gcuirfear an nós imeachta imréitigh i gcrích leis an seisiún faisnéise, a bhfuil ceangal dlí leis, ó Stiúrthóireacht Slándála an Choimisiúin.

Ar chúiseanna feidhmiúla agus d’fhonn an próiseas roghnúcháin a chur i gcrích chomh tapa agus is féidir ar mhaithe leis na hiarrthóirí agus leis an institiúid araon, is i mBéarla nó i bhFraincis amháin a dhéanfar an próiseas roghnúcháin (6).

Comhdheiseanna

I gcomhréir le hAirteagal 1d de na Rialacháin Foirne (7), tá cuspóir straitéiseach á shaothrú ag an gCoimisiún Eorpach an comhionannas inscne a bhaint amach ar gach leibhéal bainistíochta faoi dheireadh a shainordaithe reatha agus cuireann sé beartas comhdheiseanna i bhfeidhm lena spreagtar iarratais a d’fhéadfadh cur leis an éagsúlacht, an comhionannas inscne agus leis an gcothromaíocht gheografach fhoriomlán.

Coinníollacha fostaíochta

Tá na tuarastail agus na coinníollacha fostaíochta leagtha síos sna Rialacháin Foirne (8).

Earcófar an t-iarrthóir a n-éireoidh leis/léi mar oifigeach ar ghrád AD 14. Rangófar é/í i gcéim 1 nó i gcéim 2 laistigh den ghrád sin, de réir fhad a thaithí/a taithí oibre an tráth sin.

Ba chóir d’iarratasóirí a thabhairt dá n-aire go bhfuil sé leagtha síos faoi Rialacháin Foirne nach mór do gach ball foirne nua tréimhse phromhaidh 9 mí a chur i gcrích agus toradh sásúil uirthi.

Is í an Bhruiséil an áit fostaíochta, an áit a bhfuil Ard-Stiúrthóireacht an Bheartais Réigiúnaigh agus Uirbigh suite.

Neamhspleáchas agus dearbhú leasanna

Sula rachaidh an Príomhchomhairleoir i mbun a chuid/a cuid dualgas, beidh air/uirthi dearbhú a thabhairt go bhfuil sé/sí tiomanta do bheith ag gníomhú go neamhspleách ar mhaithe leis an bpobal agus aon leas atá aige/aici a d’fhéadfaí a mheas a bheith dochrach dá neamhspleáchas a dhearbhú.

Nós imeachta maidir le hiarratas a dhéanamh

Sula gcuirfidh tú d’iarratas isteach, ba cheart duit a sheiceáil go cúramach an gcomhlíonann tú gach ceann de na riachtanais incháilitheachta (“Ní mór na cáilíochtaí seo a bheith ag iarrthóirí”), go háirithe iad sin a bhaineann leis na cineálacha dioplóma, an taithí ghairmiúil ardleibhéil agus an acmhainn theangeolaíoch atá ag teastáil. Má tá aon cheann de na riachtanais incháilitheachta nach gcomhlíonann tú, eisiafar thú go huathoibríoch ón bpróiseas roghnúcháin.

Más mian leat iarratas a dhéanamh, ní mór duit clárú ar an idirlíon ar an suíomh gréasáin seo thíos agus na treoracha maidir le céimeanna éagsúla an phróisis a leanúint:

https://ec.europa.eu/dgs/human-resources/seniormanagementvacancies/

Ní mór seoladh ríomhphoist bailí a bheith agat. Bainfear úsáid as an seoladh ríomhphoist sin chun do chlárú a dheimhniú agus chun dul i dteagmháil leat ag céimeanna éagsúla den phróiseas. Dá bhrí sin, coinnigh an Coimisiún Eorpach ar an eolas faoi aon athrú ar do sheoladh ríomhphoist.

Chun iarratas a dhéanamh, ní mór duit CV a uaslódáil i bhformáid PDF agus litir inspreagtha a líonadh isteach ar líne (uasmhéid 8 000 carachtar). Is féidir leat an CV agus an litir inspreagtha a chur isteach in aon cheann de theangacha oifigiúla an Aontais Eorpaigh.

Ar chríochnú do chlárúcháin ar líne duit, gheobhaidh tú ríomhphost a dheimhneoidh gur cláraíodh d’iarratas. Mura bhfaighidh tú ríomhphost deimhnithe, níor cláraíodh d’iarratas!

Tabhair do d’aire nach féidir monatóireacht a dhéanamh ar dhul chun cinn d’iarratais ar líne. Rachaidh an Coimisiún Eorpach i dteagmháil go díreach leat maidir le stádas d’iarratais.

Má tá tuilleadh eolais uait nó má bhíonn fadhbanna teicniúla agat, seol ríomhphost chuig: HR-MANAGEMENT-ONLINE@ec.europa.eu

Sprioc-am

Is é 12.00 meán lae, am na Bruiséile an 21 Aibreán 2021,an sprioc-am le clárú. Ní féidir clárú ina dhiaidh sin.

Is fútsa atá sé do chlárúchán ar líne a chríochnú in am. Moltar go láidir duit gan fanacht go dtí cúpla lá roimh an sprioc-am chun iarratas a dhéanamh, mar go bhféadfadh trácht trom ar an idirlíon nó fadhb a bhaineann leis an nasc idirlín deireadh a chur leis an gclárúchán ar líne sula mbeadh sé críochnaithe agat, rud a chuirfeadh iallach ort an próiseas clárúcháin a thosú athuair. Nuair a bheidh an sprioc-am le hiarratas a chur isteach thart, ní bheidh tú in ann tuilleadh sonraí a chur isteach. Ní ghlactar le clárúcháin dhéanacha.

Eolas tábhachtach d’iarrthóirí

Cuirtear i gcuimhne d’iarrthóirí gur faoi rún atá an obair a dhéanann na painéil roghnúcháin éagsúla. Tá cosc ar iarrthóirí dul i dteagmháil, bíodh sé díreach nó indíreach, le comhaltaí na bpainéal sin, agus tá cosc ar dhuine ar bith eile déanamh amhlaidh thar a gceann. Ní mór gach fiosrúchán a sheoladh chuig rúnaíocht an phainéil ábhartha.

Sonraí pearsanta a chosaint

Áiritheoidh an Coimisiún go bpróiseálfar sonraí pearsanta na n-iarrthóirí de réir mar a cheanglaítear le Rialacháin (AE) 2018/1725 ó Pharlaimint na hEorpa agus ón gComhairle (9). Baineann sé sin go háirithe le rúndacht agus slándáil na sonraí sin.

---

(1)  Ní chuirtear taithí ghairmiúil san áireamh ach amháin más fíorchaidreamh oibre atá i gceist léi, caidreamh atá sainmhínithe mar fhíorobair a bhfuarthas pá aisti agus mar fhostaí (aon chineál conartha) nó mar sholáthraí seirbhíse. Déanfar gníomhaíocht ghairmiúil a rinneadh ar bhonn páirtaimseartha a ríomh ar bhonn pro rata, de réir chéatadán deimhnithe na n-uaireanta lánaimseartha a oibríodh. Cuirtear saoire mháithreachais/saoire tuismitheora/saoire páiste a uchtú san áireamh más faoi chuimsiú conartha oibre atá sí. Déantar dochtúireachtaí a chomhshamhlú le taithí ghairmiúil, fiú amháin nuair nach dochtúireachtaí ar pá iad, ach déantar sin ar feadh uastréimhse 3 bliana amháin, ar choinníoll gur éirigh leis an iarrthóir an dochtúireacht a bhaint amach. Ní féidir tréimhse áirithe a áireamh ach uair amháin.

(2)  Ba cheart d’iarrthóirí na blianta go léir ina bhfuair siad taithí chomhairleach a léiriú go soiléir ina gcuraclam vitae: (1) teideal agus ról na bpost a bhí acu; (2) an réimse ábhar sonrach agus an leibhéal san eagraíocht ar a raibh an post (líon na sraitheanna cliarlathais os cionn an phoist agus faoina bhun); (3) línte tuairisciúcháin gach poist a bhí ag an iarrthóir.

(3)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(4)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Féachfaidh na painéil roghnúcháin chuige nach dtabharfar aon bhuntáiste míchuí do chainteoirí dúchais na dteangacha sin.

(7)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(8)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(9)  Rialacháin (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i dtaca le próiseáil sonraí pearsanta a dhéanann institiúidí, comhlachtaí, oifigí agus gníomhaireachtaí an Aontais agus i dtaca le saorghluaiseacht na sonraí sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE (IO L 295, 21.11.2018, lch. 39.)

---